Uznesenie Okresného súdu Rimavská Sobota sp. zn. 5Ps/9/2024 z 18. 7. 2024
Uznesenie Okresného súdu Rimavská Sobota z 18. júla 2024, sp. zn. 5Ps/9/2024, ECLI:SK:OSRS:2024:6924201625.2
Súd: Okresný súd Rimavská Sobota
Spisová značka: 5Ps/9/2024
ECLI: ECLI:SK:OSRS:2024:6924201625.2
Dátum vydania: 18. 7. 2024
Forma: Uznesenie
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Rimavská Sobota 5Ps/9/2024 6924201625 18. 07. 2024 JUDr. Lucia Prčová ECLI:SK:OSRS:2024:6924201625.2
Uznesenie Okresný súd Rimavská Sobota, v právnej veci navrhovateľa A. B., nar. XX.XX.XXXX, bytom X C. D., E. F., G., F. XXX, E., UK, o návrhu na obmedzenie spôsobilosti H. B., nar. XX.XX.XXXX, trvale bytom I., D.. E. J. XXXX/X, naposledy v Zariadení opatrovateľskej služby Cilka, Revúca, J. Kordoša č. 546/1, na právne úkony, takto rozhodol: I. Konanie sa zastavuje. II. Žiaden z účastníkov nemá nárok na náhradu trov konania. odôvodnenie: 1. Návrhom doručeným súdu dňa 12.04.2024 sa navrhovateľ domáhal obmedzenia jeho matky, H. B., nar. XX.XX.XXXX spôsobilosti na právne úkony. 2. Z výpisu z Registra obyvateľov Slovenskej republiky súd zistil, že H. B., nar. XX.XX.XXXX dňa XX.XX.XXXX zomrela. 3. Podľa ust. § 63 ods. 1 Civilného sporového poriadku ak strana zomrie počas konania skôr, ako sa konanie právoplatne skončí, súd posúdi podľa povahy sporu, či má konanie zastaviť, alebo či v ňom môže pokračovať. 4. Vychádzajúc z citovaného zákonného ustanovenia súd predmetné konanie zastavil pretože v konaní o obmedzenie spôsobilosti na právne úkony nie je možné pokračovať, ak zomrie osoba o spôsobilosť na právne úkony ktorej sa jedná, nakoľko smrťou spôsobilosť fyzickej osoby na právne úkony v celom rozsahu zaniká. 5. O trovách konania súd rozhodol v zmysle § 52 CMP tak, že žiaden z účastníkov nemá nárok na ich náhradu. Poučenie: Proti tomuto rozhodnutiu je možné podať odvolanie v lehote do 15 dní odo dňa jeho doručenia. Odvolanie sa podáva písomne v dvoch vyhotoveniach na Okresnom súde Rimavská Sobota. Odvolanie podávané poštou, je vhodné adresovať nasledovne: Okresný súd Rimavská Sobota, pracovisko Revúca, SNP 539/1, 050 01 Revúca. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).
Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

